Κώστας Διαμαντόπουλος (διεθνής ποδοσφαιριστής)

Ο Κώστας Διαμαντόπουλος (Πειραιάς, 20 Δεκεμβρίου 1937 - Αθήνα, 12 Αυγούστου 2025) ήταν Έλληνας αμυντικός διεθνής ποδοσφαιριστής, που αγωνίσθηκε στις ομάδες του Α.Ο. Αιγάλεω και του Ολυμπιακού.

 Βιογραφία 
Πρώτη ομάδα του ήταν η Αθλητική Ένωση ΙεράποληςΦύλλο εφημερίδας 'Έθνος" της 19 Αυγούστου 1963, σελ. 8: Ν. Μπαβέλας "Και τώρα στην ξενιτειά λέει με πίκρα ο Διαμαντόπουλος", στην οποία αγωνίσθηκε μέχρι το καλοκαίρι του 1960, οπότε μεταγράφηκε στον Αιγάλεω Α.Ο., με τον οποίο κατέκτησε την άνοδο στην Α΄Εθνική κατηγορία (1961).

Την τριετία 1962-1964 αγωνίστηκε με το Αιγάλεω στη μεγάλη κατηγορία, συμπληρώνοντας 71 συμμετοχές σε επίσημους αγώνες πρωταθλήματος και 1 τέρμα, ενώ την περίοδο εκείνη κλήθηκε στην εθνική Ελλάδας, στην οποία και αγωνίσθηκε ως ακραίος αμυντικός στον φιλικό αγώνα Πολωνία-Ελλάδα (4-0), στις 22 Μαΐου 1963.

Μετά τον υποβιβασμό του Αιγάλεω, υπέγραψε στον Ολυμπιακό, όπου αγωνίστηκε για 2 ακόμη περιόδους (21 συμμετοχές).

Τερμάτισε πρόωρα την καριέρα του, λόγω ενός τραυματισμού το 1967, αγωνιζόμενος με την ομάδα του Ιωνικού.

Υπήρξε προπονητής, μεταξύ άλλων συλλόγων, του Ολυμπιακού Λιοσίων (1974), του Α.Σ. Λαμία, την περίοδο 1982-83 στη Γ΄ Εθνική, του Πανναυπλιακού Ηρακλή (1985-86) κ.α..

Απεβίωσε στις 12 Αυγούστου 2025, σε ηλικία 87 ετών.

 Παραπομπές 

 Πηγές 
 "50 Χρόνια Αιγάλεω"-Νίκος Δημ. Νικολαΐδης (1998)
 Ηλεκτρονικό αρχείο "Αθλητικής Ηχούς"
 Ανδρέας Μπόμης, "Τρίτομο Αλμανάκ" (1991)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας)
Κατηγορία:Ποδοσφαιριστές Φούτμπολ Λιγκ (Ελλάδα)